Jaclyn Victor

Jaclyn a/p Joshua Thanaraj Victor atau lebih dikenali sebagai Jaclyn Victor (lahir 4 Disember 1978) ialah seorang penyanyi dan pelakon wanita Malaysia yang menjulang namanya melalui kejuaraan Malaysian Idol musim pertama pada tahun 2004. Beliau dikenali dengan suaranya yang lunak dan bakat menyanyi yang dianggap mantap, bersemangat dan mengagumkan. Beliau adalah antara segelintir artis yang telah memenangi trofi di anugerah utama dalam bidang muzik dan filem di Malaysia dan rantau ini. Hingga kini beliau telah memenangi Anugerah Industri Muzik (10 Trofi), Anugerah Juara Lagu (5 Trofi), Anugerah Bintang Popular Berita Harian (2 Trofi) dan Anugerah Planet Muzik (2 Trofi). Jaclyn juga telah memenangi 1 Trofi Anugerah Skrin, 1 Trofi Festival Filem Malaysia, 1 Trofi Anugerah Shout! dan 1 Trofi Anugerah Era.  Disifatkan antara penyanyi terbaik Malaysia sebaris dengan vokalis ternama seperti Siti Nurhaliza, Ziana Zain dan Misha Omar.

Biografi
Zaman muda
Beliau merupakan anak sulung dalam sebuah keluarga berketurunan India Kristian dan mempunyai tiga orang adik lelaki. Zaman kanak-kanak beliau dipenuhi pelbagai dugaan hidup. Bapanya meninggal dunia semasa beliau berumur sembilan tahun.  Ibunya, Maggie Victor, terpaksa melakukan tiga pekerjaan sekaligus untuk menyara kehidupan diri dan keempat-empat anaknya. Apabila mencecah umur 18 tahun, Jac mula bekerja sebagai penyanyi di hotel-hotel dan kelab-kelab malam untuk membantu menyara kehidupannya sekeluarga.

Sekitar tahun 2003, Jac menghasilkan album terbitannya sendiri berjudul 'Dream' yang menampilkan lagu-lagu bertemakan pop dan rock seperti 'In A Dream' (lagu gubahan rakannya Ravi the Rat) yang pernah menjuarai carta Inggeris tempatan saluran radio hitz.fm (kini Hitz).

Ada 2 buah lagu Jac yang sering diputarkan oleh radio muzik rtm tidak lama dahulu iaitu lagu cover version dari Seha, "Jangan Merintih" dan juga "Circle". Lagu ini direkodkan di dalam studio Jerry Felix juga sekitar tahun 2003.

2004–05: Kegemilangan dari Malaysian Idol
Pada tahun 2004, Jac membuat keputusan untuk menyertai ujibakat Malaysian Idol atas galakan ibunya. Para juri pertandingan, iaitu Roslan Aziz, Fauziah Latiff dan Paul Moss, amat kagum dengan bakatnya. Beliau melepasi pusingan demi pusingan sehinggalah ke peringkat akhir.  Namun perjalanan Jac dalam pertandingan Malaysian Idol tidaklah lancar sepenuhnya kerana beliau pernah terperosot ke kedudukan dua tangga terbawah (nyaris-nyaris tersingkir) di minggu kelima pusingan 'Spectaculars' yang memeranjatkan para penonton.

Pertandingan akhir Malaysian Idol berlangsung pada awal bulan Oktober 2004. Jac mempersembahkan lagu 'Gemilang' ciptaan khas Aubrey Suwito dengan penuh bergaya yang memukau segenap lapisan penonton. Menerusi undian SMS yang dibuka selama sehari, beliau mengalahkan pencabarnya, Faradina Nadzir yang juga menjadi sahabat karib Jac sejak memasuki pertandingan ini, dengan meraih 76% daripada kira-kira sejuta undian yang dihantar pada hujung minggu tersebut.

Kira-kira dua bulan kemudian, album Jac sebagai Malaysian Idol yang pertama berjudul 'Gemilang' dilancarkan. Jualan albumnya mencecah 15,000 keping dalam jangka masa kira-kira sebulan lalu memperolehi Sijil Emas daripada RIM.

Semenjak itu, Jac juga meraih pelbagai anugerah sebagai pengiktirafan terhadap bakat dan kenamaannya, termasuklah menjuarai Shanghai Asia Music Festival Ke-8 pada bulan Oktober 2005 yang menempatkan beliau setaraf dengan bintang-bintang tempatan yang lain seperti Siti Nurhaliza, Deja Moss dan Misha Omar.

Pada awal tahun 2006, Jaclyn Victor mengembangkan koleksi gelaran dan hadiah yang diraih beliau dengan empat lagi butir anugerah. Beliau mengutip dua hadiah (Lagu Terbaik dan Persembahan Vokal Terbaik) di Hits 1 anjuran RTM pada bulan Januari, diikuti dengan dua lagi anugerah di Anugerah Juara Lagu ke-20 TV3 (Juara Lagu keseluruhan dan Juara kategori Balada) pada bulan seterusnya.

Beliau turut memenangi Anugerah Artis Wanita Terbaik di Anugerah Planet Muzik 2006 yang dianjurkan di Singapura pada 24 Mac.

Jaclyn Victor mengecapi suatu kemuncak kejayaan yang lama ditunggu-tunggunya di industri muzik Malaysia apabila merangkul empat daripada tujuh pencalonannya di Anugerah Industri Muzik ke-13 yang dilangsungkan pada 29 April 2006. Anugerah yang dimenanginya adalah: Artis Baru Terbaik, Album Terbaik, Album Pop Terbaik dan Susunan Muzik Terbaik dalam Sebuah Lagu.

Meskipun kehebatan vokal beliau digeruni dan kurang dipertikai orang ramai, namun kejayaan beliau dilanda kontroversi. Yang paling utama ialah pencalonan beliau dalam kategori Artis Baru Terbaik sedangkan beliau sebenarnya pernah menghasilkan album pertamanya lama sebelum menyertai Malaysian Idol.

2006–07: Inilah Jac
Setelah menunggu beberapa lama, akhirnya peminat-peminat Jac menikmati album kedua beliau bertajuk Inilah Jac yang menjanjikan "yang terbaik" daripada beliau sebagai artis berbakat. Sewaktu album ini dilancarkan pada 25 Ogos 2006, bukan sahaja single pertama dari album tersebut Cepat-cepat diputarkan di radio dengan kerapnya, malah Jac juga cuba menawan pasaran antarabangsa dengan melawat Australia untuk tujuan beristirahat serta mempersembahkan bakatnya kepada orang luar. Jac membintangi dua konsert di dua buah gereja di bumi kanggaru, iaitu Australia for Christ Fellowship Church di kota Adelaide (yang mana beliau ditemani Juwita Suwito dalam persembahan), serta Paradise Community Church di kota Melbourne.Jac n Juwita perform kat Adelaide Ketika di Australia, Jac juga menerima temuramah di stesen radio agama Kristian, HCJB.

Jac juga merakamkan video muzik sebetulnya yang pertama di Indonesia di mana beliau merakamkan video Ceritera Cinta bersama penyanyi dari negara tersebut bernama Rio Febrian.

Jac menambah lagi koleksi anugerahnya dengan merangkul satu anugerah dari kategori Persembahan Vokal Terbaik di dalam Album (Wanita) di AIM ke-14 pada bulan April 2007. Dua buah lagu beliau sudah dijadikan lagu tema dua buah rancangan televisyen tempatan, Fara (Cepat-Cepat) dan Manjalara (Satu Harapan). Pada bulan Julai, Jac menyertai Ikon Malaysia lalu menjadi juara kategori Solo pertandingan tersebut. Pada bulan Disember pula, beliau menyertai Asian Idol dan berentap dengan lima juara siri Idol benua Asia yang lain di Jakarta.

Pada awal tahun 2008, Jaclyn Victor memenangi anugerah Vokal Terbaik bersama pasangan duet beliau Lah Ahmad apabila mendendangkan Ceritera Cinta di Anugerah Juara Lagu ke-22. Mereka membawa pulang wang tunai RM10,000 dan trofi.

2008–09: Sebagai pelakon dan mentor
Jaclyn Victor menceburi bidang lakonan dengan penampilan istimewa dalam filem Susuk. Sayang sekali, babak yang menampilkan beliau sebagai tetamu rancangan wawancara TV dipotong dalam proses penyuntingan sebelum ditayangkan pada tahun 2008.Susuk deleted Scene (Jaclyn Victor & Yasmin Yusof) Jaclyn juga pernah diwar-warkan menerima tawaran dari Mamat Khalid untuk berlakon dalam filem Estet tetapi peranan watak yang ditujukan kepadanya jatuh di tangan Pushpa Narayan.

Jaclyn Victor terpilih sebagai salah seorang dari enam mentor yang ditampilkan dalam musim ketiga rancangan realiti Mentor. Ujibakat dijalankan secara berasingan oleh setiap seorang mentor tersebut, dan ujibakat Jaclyn Victor dijalankan pada 14 Mac 2009.

Pada tahun 2009, Jaclyn julung kali memegang watak penting iaitu sebagai Bhavani dalam filem Talentime, iaitu filem terakhir arahan Yasmin Ahmad yang sempat keluar di pawagam sebelum sutradara itu meinggal pada 25 Julai. Daripada itu, beliau meraih anugerah Pelakon Harapan Wanita di Festival Filem Malaysia ke-22 pada tahun yang sama.

Album studio ketiga Jac bersama Sony Music, Jaclyn Victor III yang mengandungi lapan lagu sahaja (termasuk runut Koleksi Gemilang yang merupakan medley gabungan 24 lagu popular Malaysia), dipasarkan mulai 20 Ogos 2009. Di sesi pradengar pada 11 Ogos, Jac memberitahu media dan peminat bahawa beliau menurunkan vokal dan "pitch". Katanya, "Saya tidak ingin mendesak diri saya menyanyi sekuat seperti di persembahan 'live'. Saya nak buat nota lagu yang ringka saja."

Pada akhir 2009, sehari selepas hari jadinya yang ke-31, Jaclyn Victor menerima kejutan dalam bentuk "Anugerah Yasmin Ahmad" yang memberi pengiktirafan kepada bakat lakonan baru di Anugerah Skrin 2009.

2010: Memasuki pasaran Tamil
Pada 25 April 2010, Jac bersama Suki Low menjadi artis pembukaan konsert jelajah Kelly Clarkson di Kuala Lumpur. Jaclyn turut meneruskan kerjaya lakonannya menerusi pementasan Cuci the Musical (musim kedua) arahan Hans Isaac dari 27 Julai hingga 10 Ogos 2010Hans keeps it real , Malay Mail, 29 Julai 2010. Dicapai pada 1 Ogos 2010. di mana beliau memegang watak Jessie yang menggantikan watak Farah yang dipegang oleh Adibah Noor pada musim lalu; sayangnya, wataknya ini langsung tiada bahagian menyanyi sepanjang pementasan.Clean, simple jokes worked!, The Malay Mail, 4 Ogos 2010. Dicapai pada 6 Ogos 2010.

Sebagai langkah sulung untuk menembusi pasaran berbahasa Tamil, Jaclyn berlakon dalam filem Tamil buatan Malaysia berjudul Appalam (adaptasi dari Papadom) arahan Afdlin Shauki.

2011: 3 Suara
Jaclyn Victor berganding bahu dengan Shila dan Ning Baizura untuk album kolaborasi 3 Suara yang keluar pada 4 Januari 2011.3 SUARA satukan Ning Baizura, Jaclyn Victor & Shila , Tupai, 30 Disember 2010. Dicapai pada 5 Januari 2011. Gabungan tiga penyanyi wanita tanahair ini menerima anugerah Duo/Kumpulan Terbaik di Anugerah Planet Muzik 2011 atas usaha mereka dalam album  3 Suara, sementara album tersebut dicalonkan untuk anugerah Album Terbaik.Planet Muzik 2011 | APM Singapore 2011. Diambil pada 16 Julai 2011. 3 Suara turut dicalonkan untuk Persembahan Vokal Berkumpulan Terbaik Dalam Lagu, Album Terbaik dan Lagu Pop Terbaik (untuk
"Beribu Sesalan") di Anugerah Industri Muzik ke-18.Senarai Pencalonan AIM 18(2011). Diambil pada 15 September 2011. Lagu "Beribu Sesalan" turut dinobatkan sebagai Naib Juara Lagu di Anugerah Juara Lagu ke-26.

Pada Oktober 2011, Sony Music mengeluarkan album kompilasi Keunggulan yang terdiri daripada dua cakera padat yang memuatkan 20 buah lagu dari rakaman-rakaman Jaclyn yang terdahulu mulai Gemilang.Album Kompilasi Keunggulan Jaclyn Victor, XFM. Dicapai pada 17 Oktober 2011. Ini merupakan keluaran rakaman terakhir Jac bersama Sony Music.

Untuk Separuh Akhir Muzik-Muzik ke-26 pada akhir tahun 2011, Jaclyn dipilih untuk menyanyikan lagu "Sedetik Lebih",Jaclyn Victor Mengaku Tertekan Dengan Sedetik Lebih, gua.com.my, 5 Disember 2011. Dicapai pada 26 Januari 2012. mengambil tempat penyanyi asalnya Anuar Zain yang dilaporkan menarik diri daripada pertandingan tersebut. Lagu berkenaan layak ke Anugerah Juara Lagu.

2012: Menyertai KRU Music dan Mania!
Pada 26 Januari 2012, Jaclyn Victor menandatangani kontrak untuk menjadi artis KRU Music, dan single pertamanya di bawah label itu, "Sebelah Jiwaku", turut dikeluarkan pada hari berkenaan.Jaclyn Victor – Bawah Label KRU Music, Oh! Artis, 26 Jan 2012. Dicapai pada 26 Jan 2012. Beliau mengambil langkah ini dengan harapan dengan daya cipta adik-beradik KRU boleh membantu beliau tidak lagi sekadar dikenali dengan lagu "Gemilang", malah "saya juga mahu orang ingat saya sebagai penyanyi yang mempunyai lagu-lagu lain yang lebih menyengat".KRU Music Tonjol Sisi Lain Jaclyn Victor , Murai.com.my, 26 Jan 2012. Dicapai pada 26 Jan 2012.

Pada awal tahun ini, Jaclyn menyertai satu lagi rancangan realiti berbentuk nyanyian, iaitu Mania!, yang mana 15 penyanyi terkenal tanahair bergandingan dengan tiga penerbit muzik terkenal untuk beradu kehebatan. Jaclyn terpilih untuk menyertai kumpulan Aubrey SuwitoTiga Empayar Sudah Penuh!, Era.fm, 2 April 2012. Dicapai pada 3 April 2012. dan meraih tempat ketiga keseluruhannya.

Jaclyn turut terlibat dalam rakaman single amal, "You Raise Me Up (A Tribute to Manchester United's Greatest)" bersama barisan penyanyi penyokong Manchester United yang bergelar The Red World Army, yang dikeluarkan pada 27 April 2012.You Raise Me Up (A Tribute to Manchester United's Greatest) [feat. Jaclyn Victor & Cleopatra - Single]

2017-Kini: Kelahiran dua anak, Cerai perkahwinan, Menyertai label musik baru dan Gegar Vaganza 9

Setelah sekian lama selepas kelahiran anak kedua, Jaclyn dan suaminya, Shawn Rivera bercerai. Jaclyn mempunyai satu anak lelaki dan satu anak perempuan, Selepas masa yang lama tidak mengambil bahagian dalam bidang musik kerana perkahwinan, kelahiran anak dan masalah yang lain, Jaclyn kembali ke musik dan menyertai label musik baru, Alternate Records & Talents dan mengeluarkan lagu baru "Perempuan" di 2022. Pada tahun yang sama, Jaclyn juga menyertai pertandingan nyanyian Gegar Vaganza musim 9 dan menjadi juara pertandingan tersebut.

Malaysian Idol

Berikut merupakan lagu-lagu yang pernah dinyanyikan Jaclyn Victor sepanjang perjalanannya di Malaysian Idol sejak melayakkan diri ke pusingan pertandingan meraih SMS (disertakan nama penyanyi asal lagu berikut):
 Spektakular Lagu (penyanyi asal)  Workshop 3  "Superwoman" (Katryn White) Top 12 "Keliru" (Ruth Sahanaya) Top 10 "When I Fall in Love" (Doris Day) Top 8 "I Feel for You" (Chaka Khan) Top 7 "Sweet Child o' Mine" (Guns N' Roses) Top 6 "Lady Marmalade" (LaBelle) Top 5 "Tunggu Sekejap" (P. Ramlee)Top 4 "Korban Cinta" (Ziana Zain) "I'm Every Woman" (Whitney Houston)Top 3  (Semifinal) "Teringin" (Shima) "If I Ain't Got You" (Alicia Keys)Top 2  (Finale) "When I Fall in Love" (Doris Day) "Tunggu Sekejap" (P. Ramlee) "Gemilang" (Jaclyn Victor) - lagu baru  Lagu: Aubrey Suwito  Lirik: Asmin Mudin

Mania!
 Konsert Lagu (penyanyi asal)  Minggu 3 "Pilihlah Aku" (Krisdayanti) Minggu 4 "Terukir Di Bintang" (Yuna) Minggu 5 "Matahariku" (Agnes Monica) Minggu 6 "Grenade" (Bruno Mars) Minggu 7 "Warisan Wanita Terakhir" (Teacher's Pet)  / "Pelesit Kota" (Search)
 duet Maman Minggu 8Joget Angan Tak Sudah & TerasingMinggu 9Tapi Bukan Aku & I Will Always Love You AkhirArjuna & Kenangan Terindah/Gemilang

Gegar Vaganza
 Gegar Vaganza 9 
 KonsertDuet Lagu (penyanyi asal) Minggu 1–"Di Bawah Pohon Asmara" & "Gemilang" nyanyian asal Jaclyn VictorMinggu 2–"Gerimis Mengundang" nyanyian asal SlamMinggu 3–"Perawan Atau Janda" nyanyian asal Cita CitataMinggu 4–"You Raise Me Up" nyanyian asal Secret Garden Minggu 5Aina Abdul"Cinta" nyanyian asal Marsha MilanMinggu 6–"Bukan Rayuan Gombal" nyanyian asal JudikaMinggu 7–"Di Mana Kan Ku Cari Ganti" nyanyian asal Tan Sri P. RamleeMinggu 8–"Lelaki Ini" nyanyian asal Anuar ZainMinggu 9–"Lagu Untukmu" nyanyian asal Meet Uncle HussainMinggu 10Shila Amzah"Tapi Bukan Aku" nyanyian asal Kerispatih (Solo) & "Sampai Bila" nyanyian asal Misha Omar (Duet)Minggu 11 (Akhir)–Medley: "Its All Coming Back To Me Now" nyanyian asal Celine Dion
Mashup: "This Is Me" nyanyian asal Keala Settle & The Greatest Showman Lagu 1: "Sang Saka Biru" nyanyian asal Joe Flizzow, Altimet, SonaOne & Alyph
Lagu 2: "The Real Slim Shady" nyanyian asal Eminem (Kolab Bersama VE) 

 All Stars Gegar Vaganza  
 Konsert Lagu (penyanyi asal) 

Vokal
Jaclyn Victor dikatakan mempunyai vokal yang mantap dan mendapat bimbingan vokal daripada Juita Suwito ketika menyertai pertandingan Malaysian Idol. Nota tinggi Jaclyn Victor mampu mencapai nota yang berada pada oktaf ke enam tanpa menggunakan suara nada kepala tetapi beliau menggunakan suara dada. 

Profil Vokal
Jenis suara: Lyric Coloratura Soprano
Justifikasi: Jaclyn lebih tepat memakai label "lyric coloratura soprano". Hal ini kerana sub-klasifikasi suara ini tidak memiliki kepenuhan dan kelantangan lyric soprano. Jaclyn juga menepati salah satu kriteria utama coloratura soprano yakni agility (ketangkasan) yang mantap dan boleh menyanyikan melisma yang kompleks dan mencabar.
Nota rendah: A2 (Duet Cinta dengan Misha Omar, B2 ("Saving All my Love For You") D3 (Sweet Child O' Mine)
Nota tinggi menggunakan suara nada kepala: E6 (Medley MI2 dengan semua peserta MI musim pertama dan kedua), D6 ("Saving All My Love For You")
C6 (Encore Gemilang di Anugerah Juara Lagu) F#5 ("Cinta Tiada Akhirnya")
Nota tinggi menggunakan suara dada: Bb5 (Encore Gemilang di Juara Lagu), Bb5 dan B5 (All By Myself), A5 dan B♭5 (Superwoman)
Julat suara: 3.4 oktaf (A2-E6)

Diskografi

Album studio
Album solo
 Dream (bebas, 2002)
 Gemilang (Sony BMG, 2004)
 Inilah Jac (Sony BMG, 2006)
 Inilah Jac - Edisi Terhad (2007)
 Jaclyn Victor III (Sony Music, 2009)
 Ikut Rentakku (KRU Music, 2013)
 Glorious (Rag Doll Records, 2025)

Album kolaborasi
 3 Suara, bersama Ning Baizura dan Shila Amzah (Sony Music, 2011)

EP
Bersama Kamu (KRU Music, 2013)
Unleashed (KRU Music, 2014)

Kompilasi
Malaysian Idol Karaoke (bersama Danell Lee, 2005 Karaoke CD/VCD, Sony BMG)
Jubilee (Compilation Christian Album) (2007, AION Music)
Keunggulan Jaclyn Victor (2011, Sony Music)
Hits Terbaik - Misha Omar dan Jaclyn Victor (2014, Sony Music)

Single
 Tahun Judul Lagu Kedudukan Tertinggi Carta Album Era Hot FMSuria FM Muzik-muzikX-Fresh
FMNasional
FM2002 "In A Dream" - - - - - - Dream2004 "Gemilang"2 - - 11 - Gemilang "Tunggu Sekejap" - - - - - -2005 "When I Fall In Love" - - - - - - "Suluhkan Sinar"<small>nyanyian bersama Misha Omar, Anita Sarawak, Erra Fazira, Dayang Nurfaizah, Ezlynn,  Ning Baizura,Siti Sarah, Vince Chong, Zahid Baharuddin, Hazami, Fazley Yaacob, kumpulan Rabbani,Alleycats,  Spider, Ruffedge, KRU dan Raihandengan sokongan Waheeda, DJ Dave,  Yana Samsuddin, AC Mizal, Azharina Azhar,  Malissa Januddin, Ifa Raziah, Juliza Adzlizan, Salimah Mahmood,Sasi The Don,  kumpulan Nitrus, Sofaz, Def Gab C, Phynne Ballerz,Pretty Ugly, Slam, Newboyz, By'U, D;Va,  dan pelajar Akademi Fantasia - - - - - - CD Amal Tsunami "Di Bawah Pohon Asmara" - - - 9 - - Gemilang "Tiada Lagi Indah" - - - - - - "Wajah" - - - 4 - - Bersamamu2006 "Cepat-cepat" menampilkan Mode - - - 41 - Inilah Jac "Star" - - - - - - "Ceritera Cinta"duet bersama Rio Febrian - - - 5 - - "Jealous" - - - - - - "Cinta"duet bersama Misha Omar - - - - - - Misha OmarOST Cinta2007 "Inilah Masanya" - - - - - - Inilah Jac "Satu Harapan" -2 - 3 - - "Ipoh Mali"menampilkan Point Blanc - - - - - - "Cinta Tiada Akhirnya"6 -1 - - - "Kau Muzik Di Hatiku"duet bersama Vince Chong - - - - - - Non-album Single2008 "Dambaran Cinta" - - - - - - OST Apa Kata Hati2009 "Here In My Home" bersama Pete Teo, Awie, Afdlin Shauki, Atilia Haron, Ning Baizura, Reshmonu, Jason Lo, Ho Yuhang, Nikki Palikat, Suki Low, Altimet and Point Blanc  - - - - - - Peace Malaysia "Cinta Ada"  duet bersama Karen Kong dan Sheila Majid -1 - - - - I'm Karen  "Bertamu Di Kalbu"7 - - 3 -1 Jaclyn Victor III  "Koleksi Gemilang" - - - - - -2010 "Jatuh Cinta" - - - - - - "Ku Tak Bisa" -18 - 11 - - "Noel" - - - - - - Aubrey Suwito: Christmas With Friends "Mahligai"duet bersama Noraniza Idris - - - - - - Cintaku Satu2011 "Di Mana Di Mana"trio bersama Ning Baizura dan Shila Amzah52 - - - - 3 Suara "Beribu Sesalan"trio bersama Ning Baizura dan Shila Amzah21 - 1 - -2012 "Semua Isihati Mu"trio bersama Ning Baizura dan Shila Amzah -3 - - - - "Counting Days" - - - - - - Home  "Harapan Bangsa" - - - - - - Harapan "Sebelah Jiwaku"12131 - - Ikut Rentakku "Jagalah Diri" -843 - -2013 "Ikut Rentakku" -75 1 - - "Senafas Baru" - - - - - -2014 "Magical Moment"duet bersama Az Yet - - - - - - "Remedy" - - - - - - Unleashed2015   "Sweeter than a dream"   "Seindah Mimpi"2017   "Nisan Cinta"
duet bersama Siti Nordiana12022"Perempuan"12023"Kembalilah"8

Video muzik
Gemilang
Wajah
Cinta (duet bersama Misha Omar)
Without You (duet bersama Same Same)
Cepat-Cepat
Ceritera Cinta (duet bersama Rio Febrian)
Ipoh Mali (sebagai artis jemputan)
Satu Harapan 
You're the Music in Me (2007, duet bersama Vince Chong)
Koleksi Gemilang 
Bertamu di Kalbu
Beribu Sesalan
Remedy
Jagalah Diri
Ikut Rentakku
Magical Moment (duet bersama Az Yet)
Sweeter than a Dream
Seindah Mimpi
Nisan Cinta (duet bersama Siti Nordiana)
#BaikSemula (duet bersama Faizal Tahir, Tuju K-Clique & Siti Nordiana)
Perempuan
Kembalilah
Sesal Tak Bermakna
Glorius

Filemografi

Filem
 Tahun Tajuk Watak Catatan 2008 Susuk Dirinya sendiri Filem pertama, penampilan khas 2009 Talentime Bhavani 2010 Appalam Nalaini

Televisyen
 Tahun Tajuk Peranan Saluran TV Catatan 2022 Gegar Vaganza (musim 9) Peserta Astro RiaJuara2023All Stars Gegar VaganzaPesertaAstro Ria

Anugerah dan pencalonan

Anugerah Industri Muzik

 Anugerah Industri Muzik Malaysia (AIM) Tahun Kategori Karya Tercalon Album / Material Keputusan 2006 (AIM13) Artis Baru Terbaik Gemilang  Persembahan Vokal Terbaik di Dalam Album (Wanita)  Rakaman Album Terbaik  Susunan Muzik Terbaik di Dalam Lagu Di Bawah Pohon Asmara  Gemilang  Lagu Terbaik  Album Pop Terbaik  Album Terbaik  2007 (AIM14) Persembahan Vokal Terbaik di Dalam Album (Wanita) Inilah... Jac  Susunan Muzik Terbaik di Dalam Lagu Inilah Masanya  Album Pop Terbaik  Lagu Terbaik Ceritera Cintaduet bersama Rio Febrian  2010 (AIM17) Persembahan Vokal Terbaik di Dalam Lagu (Wanita) Bertamu Di Kalbu Jac III  Lagu Pop Terbaik Cinta Ada bersama Karen Kong & Dato' Sheila Majid) I'm Karen  Susunan Muzik Terbaik di Dalam Lagu  2011 (AIM18) Persembahan Vokal Terbaik di Dalam Lagu (Wanita) NoelChristmas With Friends   Persembahan Vokal Duo/Berkumpulan Terbaik di Dalam Lagu Beribu Sesalan bersama Ning Baizura & Shila Amzah) 3 Suarabersama Ning Baizura & Shila Amzah)  Lagu Pop Terbaik  Album Terbaik  2012 (AIM19) Lagu Terbaik Counting DaysHome   Susunan Muzik dalam Lagu Terbaik  Lagu Inggeris Tempatan Terbaik   Persembahan Vokal Wanita Terbaik di dalam Lagu Jagalah Diri OST 29 Februari   Lagu Pop Terbaik  Sebelah JiwakuHitman   Lagu Pop Etnik Terbaik Mahligaiduet bersama Noraniza IdrisCintaku Satu   2013 (AIM20) Persembahan Vokal Terbaik di Dalam Lagu (Wanita) Ikut Rentakku Ikut Rentakku  Lagu Pop Terbaik  Senafas Baru 

Anugerah Planet Muzik

 Anugerah Planet Muzik Tahun Kategori Karya Tercalon Album Keputusan Tewas Kepada 2006 Artis Wanita Terbaik Gemilang  2007 Artis Wanita Terbaik Inilah Jac  Siti Nurhaliza - Transkripsi Artis Wanita Paling Popular  Siti Nurhaliza 2011 Duo / Kolaborasi Terbaik 3 Suara  Album Terbaik  Kotak - Energi

Anugerah Juara Lagu

 Anugerah Juara Lagu (AJL) Tahun Lagu Album Pencipta Lagu Penulis Lirik Kategori Keputusan 2005 (AJL20) Gemilang Gemilang Aubrey Suwito Asmin Mudin Balada  Juara Lagu  Wajah Othman Mohamed Habsah Hassan Balada  2007 (AJL22) Ceritera Cinta (bersama Lah Ahmad) Inilah Jac Ross Ariffin Habsah Hassan Balada  Vokal Terbaik  2011 (AJL26) Beribu Sesalan (bersama Ning Baizura & Shila Amzah) 3 Suara Kevin Chin Tinta Terbuka 
(Naib Juara) Sedetik Lebih menggantikan Anuar Zain OST Merong Mahawangsa Edry Abdul Halim Edry Abdul Halim Terbuka  2013 (AJL28) Ikut Rentakku  OST Maskara  Edry Abdul Halim Edry Abdul Halim Terbuka 
(vokal terbaik) 2018 (AJL33) Nisan Cinta (duet bersama Siti Nordiana) OST Dendam Aurora Hael Husaini, Mike Chan & Ezra Kong Hael Husaini, Mike Chan & Ezra Kong Terbuka 

Anugerah Bintang Popular Berita Harian

 Anugerah Bintang Popular Berita Harian (ABPBH) Tahun Kategori Keputusan 2004 Artis Baru Wanita Popular  2008 Penyanyi Wanita Popular  2009 Penyanyi Wanita Popular  2011 Artis Duo/Berkumpulan Popular 2018Artis Kolaborasi Duo/Berkumpulan Popular (bersama Siti Nordiana)

Anugerah Shout!

 Shout! Awards Tahun Kategori Keputusan 2009 Popstar Award  Power Vocal Award  2010 Popstar Award  Power Vocal Award 

Pengiktirafan-pengiktirafan lain
 Hitz.FM Malaysian English Top 10 Awards
Artis Baru Terbaik pada 12 Mac 2005
 Malaysia's Global Chinese Recommended Golden Arts Award (Kategori Muzik) pada 16 Julai 2005
 Shanghai Asian Music Festival ke-8 pada 28 Oktober 2005
Hadiah Emas
 Hits 1 RTM pada 21 Januari 2006
Lagu Terbaik - Gemilang
Vokal Terbaik
Ikon Malaysia 2007
Juara Keseluruhan (solo)
Anugerah Era 2007 
Artis Inggeris Pilihan - Ipoh Mali (bersama Point Blanc)
Anugerah OK Magazine
Miss Bootylicious
Festival Filem Malaysia ke-22
Pelakon Harapan Wanita (Talentime)
Anugerah Skrin 2009
Anugerah Yasmin Ahmad
Gegar Vaganza (musim 9)
Menang/Juara
THE MOST CELEBRATED SINGER OF ALL TIME award by THE KNIGHTS AWARD 2023

 Rujukan 

 Pautan luar 



|-

Kategori:Kelahiran 1978
Kategori:Orang hidup
Kategori:Orang dari Kuala Lumpur
Kategori:Orang Malaysia berketurunan India
Kategori:Pelakon wanita Malaysia
Kategori:Penyanyi wanita Malaysia
Kategori:Peserta Malaysian Idol
Kategori:Pelakon filem Tamil
Kategori:Kristian Malaysia
Kategori:Penyanyi bahasa Inggeris di Malaysia
2009
Kategori:Orang Malaysia berketurunan Tamil
Kategori:Peserta Gegar Vaganza